CELEX: 32020D1550
Language: ro
Date: 2020-10-23 00:00:00
Title: Decizia de punere în aplicare (UE) 2020/1550 a Comisiei din 23 octombrie 2020 de instituire a programului multianual de controale pentru perioada 2021-2025 care urmează să fie efectuat de către experții Comisiei în statele membre în vederea verificării aplicării legislației Uniunii privind lanțul agroalimentar

26.10.2020   
               
               
                  RO
               
               
                  Jurnalul Oficial al Uniunii Europene
               
               
                  L 354/9
               
            
         DECIZIA DE PUNERE ÎN APLICARE (UE) 2020/1550 A COMISIEI
         din 23 octombrie 2020
         de instituire a programului multianual de controale pentru perioada 2021-2025 care urmează să fie efectuat de către experții Comisiei în statele membre în vederea verificării aplicării legislației Uniunii privind lanțul agroalimentar
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2017/625 al Parlamentului European și al Consiliului din 15 martie 2017 privind controalele oficiale și alte activități oficiale efectuate pentru a asigura aplicarea legislației privind alimentele și furajele, a normelor privind sănătatea și bunăstarea animalelor, sănătatea plantelor și produsele de protecție a plantelor, de modificare a Regulamentelor (CE) nr. 999/2001, (CE) nr. 396/2005, (CE) nr. 1069/2009, (CE) nr. 1107/2009, (UE) nr. 1151/2012, (UE) nr. 652/2014, (UE) 2016/429 și (UE) 2016/2031 ale Parlamentului European și ale Consiliului, a Regulamentelor (CE) nr. 1/2005 și (CE) nr. 1099/2009 ale Consiliului și a Directivelor 98/58/CE, 1999/74/CE, 2007/43/CE, 2008/119/CE și 2008/120/CE ale Consiliului și de abrogare a Regulamentelor (CE) nr. 854/2004 și (CE) nr. 882/2004 ale Parlamentului European și ale Consiliului, precum și a Directivelor 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE și 97/78/CE ale Consiliului și a Deciziei 92/438/CEE a Consiliului (Regulamentul privind controalele oficiale) (1), în special articolul 118 alineatul (1) litera (a),
         întrucât:
         
                     (1)
                  
                  
                     Responsabilitatea asigurării aplicării legislației Uniunii privind lanțul agroalimentar revine statelor membre, ale căror autorități competente monitorizează și verifică, prin organizarea de controale oficiale, respectarea și asigurarea aplicării eficiente a cerințelor relevante ale Uniunii. În paralel cu această monitorizare și verificare, articolul 116 din Regulamentul (UE) 2017/625 impune experților Comisiei să efectueze controale, inclusiv audituri, în statele membre pentru a verifica aplicarea legislației Uniunii. Aceste controale efectuate de Comisie ar trebui efectuate în domenii precum siguranța alimentelor și a furajelor, sănătatea și bunăstarea animalelor, sănătatea plantelor, produsele de protecție a plantelor și modul de funcționare a sistemelor naționale de control și a autorităților competente, care le exploatează, luând în considerare sinergiile cu măsurile de control din cadrul politicii agricole comune.
                  
               
                     (2)
                  
                  
                     Comisia a elaborat un program multianual de controale pentru perioada 2021-2025, aliniat la mandatul Comisiei și reflectând prioritățile acesteia. Aceste controale sunt efectuate de experții Comisiei în statele membre pentru a verifica aplicarea legislației în domeniile menționate anterior. În cursul procesului de stabilire a priorităților au fost utilizate criterii diferite, printre altele, riscurile identificate pentru consumatori, animale sau plante, performanțele anterioare ale statelor membre în zonă, volumul producției, informațiile din surse relevante (de exemplu Autoritatea Europeană pentru Siguranța Alimentară) și din sistemul de gestionare a informațiilor pentru controalele oficiale (IMSOC) și componentele acestuia.
                  
               
                     (3)
                  
                  
                     Acest program multianual de controale contribuie la domeniul prioritar al Comisiei „Pactul verde european (2)” și la „Strategia «De la fermă la consumator» pentru un sistem alimentar echitabil, sănătos și ecologic” (3). Programul contribuie, de asemenea, la monitorizarea politicii agricole comune în conformitate cu normele privind ecocondiționalitatea prevăzute în Regulamentul (UE) nr. 1306/2013 al Parlamentului European și al Consiliului (4). Controalele prevăzute în programul multianual de controale permit Comisiei să își îndeplinească obligațiile juridice de supraveghere a aplicării dreptului Uniunii, verificând dacă controalele oficiale efectuate în statele membre în domeniile relevante sunt conforme cu legislația Uniunii,
                  
               ADOPTĂ PREZENTA DECIZIE:
         
            Articolul 1
            Programul multianual de controale pentru perioada 2021-2025 care urmează să fie efectuat de către experții Comisiei în statele membre, astfel cum se prevede la articolul 116 alineatul (1) din Regulamentul (UE) 2017/625, este stabilit în anexă.
         
         
            Articolul 2
            Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Adoptată la Bruxelles, 23 octombrie 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 95, 7.4.2017, p. 1.
         
            (2)  COM(2019) 640 final.
         
            (3)  COM(2020) 381 final.
         
            (4)  Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului (JO L 347, 20.12.2013, p. 549).
      
      
         
            ANEXĂ
            Prezenta anexă stabilește programul de controale care trebuie efectuate de către experții Comisiei în statele membre în domeniile reglementate de Regulamentul (UE) 2017/625 pentru perioada 2021-2025.
            Pentru perioada în cauză, Comisia a identificat anumite domenii prioritare în domenii precum siguranța alimentelor și a furajelor, calitatea alimentelor, sănătatea și bunăstarea animalelor, sănătatea plantelor, produsele de protecție a plantelor și modul de funcționare a sistemelor naționale de control și a autorităților competente.
            Controalele efectuate de Comisie trebuie să acopere toate statele membre în fiecare din aceste domenii prioritare. Problemele specifice care fac obiectul controalelor individuale trebuie să fie adaptate la situația din fiecare stat membru.
            Experții Comisiei efectuează controale, inclusiv verificări la fața locului, audituri și analize documentare în conformitate cu articolul 116 din Regulamentul (UE) 2017/625.
            Programul multianual pentru controalele efectuate de Comisie în statele membre pentru perioada 2021-2025 în vederea verificării aplicării normelor în domeniile reglementate de articolul 1 alineatul (2) din Regulamentul (UE) 2017/625 acoperă, de asemenea, alte domenii prevăzute în regulamentul respectiv, cum ar fi frauda și controalele la import. Acesta este prezentat în capitolele 1-10 (defalcate în funcție de domeniu și obiectiv specific) și în capitolul 11 (defalcat pe ani) din prezenta anexă.
            1.   Alimente și siguranță alimentară
            
            
                        Domeniu prioritar
                     
                     
                        Obiective specifice
                     
                  
                        
                           Alimente de origine animală
                        
                        
                           (de exemplu, siguranța cărnii de mamifere și păsări și a produselor derivate, a laptelui și a produselor derivate, a produselor pescărești și igiena care se aplică producției de moluște bivalve vii)
                        
                     
                     
                        Să verifice respectarea de către statele membre a legislației aplicabile a Uniunii în domeniul siguranței alimentare care reglementează producția și introducerea pe piață a alimentelor de origine animală (acoperind, de asemenea, trasabilitatea și etichetarea, inclusiv a organismelor modificate genetic), cu un accent deosebit pe carnea de mamifere și păsări și produsele derivate, lapte și produsele derivate, produse pescărești și moluște bivalve vii, precum și punerea în aplicare a controalelor oficiale asupra acestora.
                     
                  
                        
                           Zoonoze transmise prin alimente
                        
                        
                           (de exemplu, Salmonella)
                        
                     
                     
                        Să verifice respectarea de către statele membre a legislației aplicabile a Uniunii care reglementează combaterea zoonozelor transmise prin alimente, cu un accent deosebit pe nivelul de punere în aplicare și eficacitatea programelor veterinare naționale cofinanțate de Comisie, precum și pe punerea în aplicare a controalelor oficiale asupra acestora.
                     
                  
                        
                           Alimente de origine neanimală
                        
                        
                           (de exemplu, siguranța fructelor și legumelor, a plantelor aromatice, a condimentelor și a germenilor)
                        
                     
                     
                        Să verifice respectarea de către statele membre a legislației aplicabile a Uniunii în domeniul siguranței alimentare care reglementează producția și introducerea pe piață a alimentelor de origine neanimală (acoperind, de asemenea, trasabilitatea și etichetarea, inclusiv a organismelor modificate genetic), cu un accent deosebit pe siguranța microbiologică, precum și pe punerea în aplicare a controalelor oficiale asupra acestora.
                     
                  
                        
                           Reziduuri în animalele vii și în alimentele de origine animală
                        
                        
                           (reziduuri de medicamente de uz veterinar, pesticide și contaminanți)
                        
                     
                     
                        Să verifice respectarea de către statele membre a legislației aplicabile a Uniunii care reglementează reziduurile de medicamente de uz veterinar, pesticide și contaminanți din animalele vii și din alimentele de origine animală.
                        Să verifice dacă planurile de monitorizare a reziduurilor prezentate de statele membre respectă cerințele prevăzute în legislația relevantă a Uniunii.
                     
                  
                        
                           Contaminanții din alimentele de origine neanimală
                        
                        
                           (de exemplu, micotoxine)
                        
                     
                     
                        Să verifice, pe baza planurilor de control naționale multianuale și a rapoartelor statelor membre, că controalele oficiale privind contaminanții din alimentele de origine neanimală respectă cerințele prevăzute în legislația aplicabilă relevantă a Uniunii.
                     
                  2.   Hrana pentru animale și siguranța hranei pentru animale
            
            
                        Domeniu prioritar
                     
                     
                        Obiective specifice
                     
                  
                        
                           Generalități privind igiena hranei pentru animale
                        
                        
                           (igiena furajelor, autorizarea și înregistrarea unităților, trasabilitatea, etichetarea și contaminanții)
                        
                     
                     
                        Să verifice respectarea de către statele membre a legislației aplicabile a Uniunii care reglementează igiena furajelor (cu un accent deosebit pe igiena furajelor, aprobarea și înregistrarea unităților, contaminanții, trasabilitatea și etichetarea, inclusiv a organismelor modificate genetic), precum și punerea în aplicare a controalelor oficiale asupra acestora.
                     
                  
                        
                           Furaje medicamentate
                        
                     
                     
                        Să verifice respectarea de către statele membre a cerințelor juridice ale Uniunii care reglementează producția de furaje medicamentate, aplicabilă din ianuarie 2022.
                     
                  
                        
                           Subproduse de origine animală și produse derivate
                        
                        
                           (sectorul cărnii, unități de prelucrare)
                        
                     
                     
                        Să verifice respectarea de către statele membre a legislației aplicabile a Uniunii care reglementează manipularea, utilizarea și eliminarea subproduselor de origine animală și a produselor derivate generate în Uniune sau introduse pe piața Uniunii, precum și punerea în aplicare a controalelor oficiale asupra acestora, cu un accent deosebit pe sectorul cărnii și pe unitățile de prelucrare.
                     
                  3.   Sănătatea animalelor
            
            
                        Domeniu prioritar
                     
                     
                        Obiective specifice
                     
                  
                        
                           Boli epizootice active
                        
                        
                           (de exemplu, pestă porcină africană, gripă aviară înalt patogenă)
                        
                     
                     
                        Să verifice respectarea de către statele membre a legislației aplicabile a Uniunii care reglementează combaterea principalelor boli active ale animalelor, cum ar fi pesta porcină africană și gripa aviară înalt patogenă, precum și punerea în aplicare a controalelor oficiale asupra acestora.
                     
                  
                        
                           Zoonoze, altele decât cele transmise prin alimente
                        
                        
                           (de exemplu, rabia)
                        
                     
                     
                        Să verifice respectarea de către statele membre a legislației aplicabile a Uniunii care reglementează combaterea zoonozelor, altele decât cele transmise prin alimente, cu un accent deosebit pe nivelul de punere în aplicare și eficacitatea programelor veterinare naționale cofinanțate de Comisie, precum și pe punerea în aplicare a controalelor oficiale asupra acestora.
                     
                  
                        
                           Boli enzootice
                        
                        
                           (de exemplu, tuberculoză, bruceloză)
                        
                     
                     
                        Să verifice respectarea de către statele membre a legislației aplicabile a Uniunii care reglementează combaterea bolilor enzootice, cu un accent deosebit pe nivelul de punere în aplicare și eficacitatea programelor veterinare naționale cofinanțate de Comisie, precum și pe punerea în aplicare a controalelor oficiale asupra acestora.
                     
                  
                        
                           Pregătire și prevenire
                        
                        
                           (planurile pentru situații de criză)
                        
                     
                     
                        Să verifice respectarea de către statele membre a legislației aplicabile a Uniunii care reglementează pregătirea pentru a face față apariției unor focare multiple de boli epizootice și punerea în aplicare a controalelor oficiale asupra acestora.
                     
                  4.   Bunăstarea animalelor
            
            
                        Domeniu prioritar
                     
                     
                        Obiective specifice
                     
                  
                        
                           Transport
                        
                        
                           (animale care nu sunt apte pentru transport, nave de transport pentru animale vii, viței neînțărcați, posturi de control utilizate pentru tranzitul animalelor)
                        
                     
                     
                        Să verifice respectarea de către statele membre a legislației aplicabile a Uniunii care reglementează bunăstarea animalelor în timpul transportului, cu un accent deosebit pe animalele care nu sunt apte pentru transport, navele de transport pentru animale vii, vițeii neînțărcați și posturile de control utilizate pentru tranzitul animalelor și punerea în aplicare a controalelor oficiale asupra acestora.
                     
                  
                        
                           În exploatație
                        
                        
                           (găini ouătoare)
                        
                     
                     
                        Să verifice respectarea de către statele membre a legislației aplicabile a Uniunii care reglementează bunăstarea găinilor ouătoare în perioada de creștere și punerea în aplicare a controalelor oficiale asupra acestora.
                     
                  
                        
                           Sacrificare
                        
                        
                           (rumegătoare, păsări de curte)
                        
                     
                     
                        Să verifice respectarea de către statele membre a legislației aplicabile a Uniunii care reglementează bunăstarea rumegătoarelor și păsărilor de curte în momentul sacrificării și punerea în aplicare a controalelor oficiale asupra acestora.
                     
                  5.   Sănătatea plantelor
            
            
                        Domeniu prioritar
                     
                     
                        Obiective specifice
                     
                  
                        
                           Apariția unor focare de organisme dăunătoare plantelor
                        
                        
                           (care prezintă o amenințare semnificativă)
                        
                     
                     
                        Să verifice respectarea de către statele membre a legislației aplicabile a Uniunii care reglementează controlul organismelor dăunătoare plantelor care se găsesc pe teritoriul Uniunii, cu un accent deosebit pe organismele dăunătoare care prezintă o amenințare semnificativă, de exemplu Xylella fastidiosa, virusul ToBRFV (Tomato Brown Rugose Fruit Virus), nematodul lemnului de pin, gândacul asiatic cu coarne lungi (Anoplophora glabripennis), trioza (Trioza erytrea) și alte organisme dăunătoare identificate ca fiind prioritare, precum și punerea în aplicare a controalelor oficiale asupra acestora.
                     
                  
                        
                           Pregătire și prevenire
                        
                        
                           (planurile pentru situații de criză)
                        
                     
                     
                        Să verifice respectarea de către statele membre a legislației aplicabile a Uniunii care reglementează elaborarea și actualizarea planurilor de urgență privind sănătatea plantelor.
                     
                  
                        
                           Circulația plantelor, a produselor vegetale și a altor obiecte pe teritoriul Uniunii
                        
                        
                           (pașapoarte fitosanitare)
                        
                     
                     
                        Să verifice respectarea de către statele membre a legislației aplicabile a Uniunii în domeniul sănătății plantelor care reglementează circulația plantelor, a produselor vegetale și a altor obiecte pe teritoriul Uniunii, cu un accent deosebit pe pașapoartele fitosanitare, precum și punerea în aplicare a controalelor oficiale asupra acestora.
                     
                  6.   Introducerea pe piață și utilizarea
               produselor de protecție a plantelor și utilizarea durabilă a pesticidelor
            
            
                        Domeniu prioritar
                     
                     
                        Obiective specifice
                     
                  
                        
                           Produsele de protecție a plantelor
                        
                        
                           (autorizarea, comercializarea și utilizarea pesticidelor, reziduurile de pesticide)
                        
                     
                     
                        Să verifice respectarea de către statele membre a legislației aplicabile a Uniunii care reglementează autorizarea, comercializarea și utilizarea produselor de protecție a plantelor și reziduurile de pesticide, precum și punerea în aplicare a controalelor oficiale asupra acestora.
                     
                  
                        
                           Utilizarea durabilă a pesticidelor
                        
                     
                     
                        Să verifice respectarea de către statele membre a legislației aplicabile a Uniunii care reglementează utilizarea durabilă a pesticidelor și punerea în aplicare a controalelor oficiale asupra acestora.
                     
                  7.   Calitatea alimentară
            
            
                        Domeniu prioritar
                     
                     
                        Obiective specifice
                     
                  
                        
                           Agricultură ecologică
                        
                     
                     
                        Să verifice respectarea de către statele membre a legislației aplicabile a Uniunii care reglementează producția și etichetarea produselor ecologice (inclusiv trasabilitatea și etichetarea organismelor modificate genetic), precum și punerea în aplicare a controalelor oficiale asupra acestora.
                     
                  
                        
                           Indicații geografice
                        
                     
                     
                        Să verifice respectarea de către statele membre a legislației aplicabile a Uniunii care reglementează producția și etichetarea indicațiilor geografice [denumirea de origine protejată (DOP), indicația geografică protejată (IGP) și specialitatea tradițională garantată (STG)], precum și punerea în aplicare a controalelor oficiale asupra acestora.
                     
                  8.   Introducerea în Uniune a animalelor și a mărfurilor provenind din țări terțe
            
            
                        Domeniu prioritar
                     
                     
                        Obiective specifice
                     
                  
                        
                           Controalele oficiale asupra animalelor și mărfurilor
                        
                     
                     
                        Să verifice dacă statele membre își îndeplinesc obligațiile cu privire la efectuarea controalelor oficiale asupra animalelor și mărfurilor care intră în Uniune din țări terțe.
                        Să verifice dacă animalele și mărfurile care intră în Uniune din țări terțe respectă cerințele generale și specifice aplicabile ale Uniunii pentru intrarea în Uniune.
                        Se va pune un accent deosebit pe normele stabilite de Regulamentul (UE) 2017/625 și de actele delegate și de punere în aplicare conexe.
                     
                  
                        
                           Conformitatea posturilor de inspecție la frontieră
                        
                     
                     
                        Să verifice dacă posturile de inspecție la frontieră propuse pentru desemnare de către statele membre respectă cerințele minime pentru posturile de inspecție la frontieră, inclusiv centrele de inspecție prevăzute în legislația aplicabilă a Uniunii, înainte de desemnarea unor astfel de posturi.
                        Să verifice dacă posturile de inspecție la frontieră, punctele desemnate de intrare, punctele de intrare și primele puncte de introducere redesemnate în conformitate cu articolul 61 alineatul (2) din Regulamentul (UE) 2017/625 respectă cerințele minime aplicabile.
                        Să verifice dacă alte puncte de inspecție decât posturile de inspecție la frontieră, menționate la articolul 53 alineatul (1) litera (a) din Regulamentul (UE) 2017/625, respectă cerințele minime aplicabile.
                     
                  
                        
                           Controale oficiale în domeniul sănătății plantelor
                        
                     
                     
                        Să verifice dacă statele membre își îndeplinesc obligațiile cu privire la efectuarea controalelor oficiale în domeniul sănătății plantelor asupra plantelor, produselor vegetale și altor obiecte care intră în Uniune din țări terțe.
                        Să furnizeze asigurări cu privire la faptul că plantele, produsele vegetale și alte obiecte care intră în Uniune din țări terțe respectă cerințele fitosanitare aplicabile ale Uniunii pentru intrarea în Uniune.
                     
                  9.   Rezistența la antimicrobiene
            
            
                        Domeniu prioritar
                     
                     
                        Obiective specifice
                     
                  
                        
                           Monitorizarea rezistenței la antimicrobiene a bacteriilor zoonotice și comensale
                        
                     
                     
                        Să verifice respectarea de către statele membre a legislației care reglementează monitorizarea rezistenței la antimicrobiene a bacteriilor zoonotice și comensale și să contribuie astfel la punerea în aplicare deplină a Planului de acțiune european „O singură sănătate” (One Health) împotriva rezistenței la antimicrobiene (RAM) din 2017 (1).
                     
                  10.   Aspecte generale în cadrul lanțului agroalimentar
            
            
                        Domeniu prioritar
                     
                     
                        Obiective specifice
                     
                  
                        
                           Fraudele
                        
                     
                     
                        Să verifice respectarea de către statele membre a legislației aplicabile a Uniunii care reglementează identificarea și monitorizarea practicilor frauduloase sau înșelătoare de-a lungul lanțului agroalimentar, precum și punerea în aplicare a controalelor oficiale asupra acestora.
                     
                  
                        
                           Situația acțiunilor întreprinse în urma recomandărilor de audit
                        
                        
                           (la nivel sectorial și general)
                        
                     
                     
                        Să verifice dacă statele membre iau măsurile de urmărire adecvate pentru a remedia orice deficiențe specifice sau sistematice identificate de controalele Comisiei.
                     
                  
                        
                           Controlul exporturilor
                        
                     
                     
                        Să verifice controalele oficiale ale statelor membre cu privire la punerea în aplicare a cerințelor de certificare pentru exporturi.
                     
                  11.   Program de control multianual 2021-2025 defalcat pe ani
            
            
                        Domeniu
                     
                     
                        Domeniu prioritar
                     
                     
                        2021
                     
                     
                        2022
                     
                     
                        2023
                     
                     
                        2024
                     
                     
                        2025
                     
                  
                        
                           Alimente și siguranță alimentară
                        
                     
                     
                        
                           Alimente de origine animală
                        
                     
                     
                        
                           Siguranța cărnii de mamifere și păsări și a produselor derivate, a laptelui și a produselor derivate, a produselor pescărești și a moluștelor bivalve vii
                        
                     
                  
                        
                           Zoonoze transmise prin alimente
                        
                     
                     
                        
                           Zoonoze prioritare
                        
                        (de exemplu: Salmonella)
                     
                  
                        
                           Alimente de origine neanimală
                        
                     
                     
                        
                           Siguranța fructelor și legumelor, a plantelor aromatice, a condimentelor și a germenilor
                        
                     
                  
                        
                           Reziduuri
                        
                     
                     
                        
                           Reziduuri în animalele vii și în alimentele de origine animală
                        
                     
                  
                        
                           Contaminanți
                        
                     
                     
                        
                           Contaminanții din alimentele de origine neanimală
                        
                     
                  
                        
                           Hrana pentru animale și siguranța hranei pentru animale
                        
                     
                     
                        
                           Siguranța hranei pentru animale
                        
                     
                     
                        
                           Generalități privind igiena hranei pentru animale
                        
                     
                     
                         
                     
                  
                         
                     
                     
                        
                           Furaje medicamentate
                        
                     
                  
                        
                           Subproduse de origine animală și produse derivate
                        
                     
                     
                         
                     
                  
                        
                           Sănătatea animalelor
                        
                     
                     
                        
                           Boli epizootice active
                        
                     
                     
                        
                           Boli prioritare
                        
                        (de exemplu: pestă porcină africană, gripă aviară înalt patogenă)
                     
                  
                        
                           Zoonoze, altele decât cele transmise prin alimente
                        
                     
                     
                        
                           Zoonoze prioritare
                        
                        (de exemplu: rabia)
                     
                  
                        
                           Boli enzootice
                        
                     
                     
                        
                           Boli cu programe de eradicare active
                        
                        (de exemplu: tuberculoză, bruceloză)
                     
                  
                        
                           Pregătire și prevenire
                        
                     
                     
                         
                     
                     
                        
                           Planuri pentru situații de criză în domeniul sănătății animalelor
                        
                     
                  
                        
                           Bunăstarea animalelor
                        
                     
                     
                        
                           Transport
                        
                     
                     
                         
                     
                     
                        
                           Animalele care nu sunt apte pentru transport, navele de transport pentru animale vii, vițeii neînțărcați
                        
                     
                     
                         
                     
                  
                        
                           Posturile de control utilizate pentru tranzitul animalelor
                        
                     
                     
                         
                     
                  
                        
                           În exploatație
                        
                     
                     
                        
                           Găini ouătoare
                        
                     
                     
                         
                     
                  
                        
                           Sacrificare
                        
                     
                     
                        
                           Rumegătoare, păsări de curte
                        
                     
                     
                         
                     
                  
                        
                           Sănătatea plantelor
                        
                     
                     
                        
                           Apariția unor focare de organisme dăunătoare plantelor
                        
                     
                     
                        
                           Organisme dăunătoare prioritare
                        
                        [de exemplu: Xylella fastidiosa, virusul ToBRFV (Tomato Brown Rugose Fruit Virus), nematodul lemnului de pin, gândacul asiatic cu coarne lungi (Anoplophora glabripennis), trioza (Trioza erytrea)]
                     
                  
                        
                           Pregătire și prevenire
                        
                     
                     
                         
                     
                     
                        
                           Planuri pentru situații de criză în domeniul sănătății plantelor
                        
                     
                  
                        
                           Circulația plantelor, a produselor vegetale și a altor obiecte pe teritoriul Uniunii
                        
                     
                     
                         
                     
                     
                        
                           Pașapoarte fitosanitare
                        
                     
                  
                        
                           Produse de protecție a plantelor și utilizarea durabilă a pesticidelor
                        
                     
                     
                        
                           Produsele de protecție a plantelor (PPP)
                        
                     
                     
                         
                     
                     
                        
                           Autorizarea, comercializarea și utilizarea pesticidelor
                        
                     
                  
                        
                           Reziduuri de pesticide
                        
                     
                  
                        
                           Utilizarea durabilă a pesticidelor (SUD)
                        
                     
                     
                        
                           Utilizarea durabilă a pesticidelor
                        
                     
                  
               
            
                        Domeniu
                     
                     
                        Domeniu prioritar
                     
                     
                        2021
                     
                     
                        2022
                     
                     
                        2023
                     
                     
                        2024
                     
                     
                        2025
                     
                  
                        
                           Calitatea alimentară
                        
                     
                     
                        
                           Agricultură ecologică
                        
                     
                     
                        
                           Agricultură ecologică
                        
                     
                  
                        
                           Indicații geografice
                        
                     
                     
                        
                           Utilizarea și etichetarea DOP/IGP/STG
                        
                     
                  
                        
                           Introducerea în Uniune a animalelor și a mărfurilor provenind din țări terțe
                        
                     
                     
                        
                           Controalele oficiale asupra animalelor și mărfurilor
                        
                     
                     
                        
                           Controalele oficiale asupra animalelor și mărfurilor
                        
                     
                  
                        
                           Posturi de inspecție la frontieră
                        
                     
                     
                        
                           Conformitatea posturilor de inspecție la frontieră
                        
                     
                  
                        
                           Controale oficiale în domeniul sănătății plantelor
                        
                     
                     
                        
                           Controale oficiale în domeniul sănătății plantelor asupra plantelor, produselor vegetale și altor obiecte
                        
                     
                     
                         
                     
                  
                        
                           RAM
                        
                     
                     
                        
                           Monitorizarea
                        
                     
                     
                         
                     
                     
                        
                           Monitorizarea rezistenței la antimicrobiene a bacteriilor zoonotice și comensale
                        
                     
                  
                        
                           Aspecte generale în cadrul lanțului agroalimentar
                        
                     
                     
                        
                           Fraudele
                        
                     
                     
                        
                           Măsuri în vigoare pentru combaterea practicilor frauduloase sau înșelătoare
                        
                     
                     
                         
                     
                  
                        
                           Acțiuni subsecvente
                        
                     
                     
                        
                           Situația acțiunilor întreprinse în urma recomandărilor de audit
                        
                     
                  
                        
                           Exporturi
                        
                     
                     
                        
                           Supravegherea de către Comisie a controalelor statelor membre cu privire la punerea în aplicare a cerințelor de certificare pentru exporturi
                        
                     
                  
               (1)  COM(2017) 339 final.